《重阳后一日登石钟寺》
明代·梁以壮

渡水闻声见石钟，石钟之上见芙蓉。无多野客乘秋屐，有个僧人制毒龙。

鸿影不期黄叶到，菊花那许白云封。一尊须补重阳醉，酌对匡山五老峰。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。